কাজে ফিরছেন অনিচ্ছুক BLO-রা, দেখুন বড় আপডেট

কলকাতা: নির্বাচন কমিশনের (Election Commission) কড়া দাওয়াইয়ের পর কাজে ফিরছেন অনিচ্ছুক BLO রা। বৃহস্পতিবার বেলা বারোটা পর্যন্ত নির্দিষ্ট সময়সীমা দেওয়া হয়েছিল কাজে যোগ দেওয়ার। বেশিরভাগ অনিচ্ছুক BLO কাজে যোগ দিচ্ছেন বলে সূত্রের খবর। কমিশন সূত্রে জানা গিয়েছে, যাঁরা এখনও দায়িত্ব গ্রহণ করেননি, তাঁদের নামের তালিকা বৃহস্পতিবার বিকেলেই কমিশনের হাতে পৌঁছবে। এর পর শুরু হবে শৃঙ্খলাভঙ্গের তদন্ত ও সম্ভাব্য প্রশাসনিক ব্যবস্থা নেওয়ার প্রক্রিয়া।

পশ্চিমবঙ্গ-সহ ১২ রাজ্যে শুরু হয়েছে ভোটার তালিকার নিবিড় সংশোধন শুরু হয়েছে মঙ্গলবার থেকে। বুধবার পর্যন্ত বহু বিএলও কাজে যোগ না দেওয়ায় কড়া মনোভাব দেখায় কমিশন। স্পষ্ট জানানো হয়েছে, বৃহস্পতিবার দুপুর ১২টার মধ্যে দায়িত্ব না নিলে কঠোর প্রশাসনিক ব্যবস্থা অনিবার্য। এরপরই অনিচ্ছুক বিএলও-রা কাজে যোগ দিয়েছেন বলে খবর। বিশেষ নজর ছিল শিক্ষক সমাজের উপর। কারণ, এবারও রাজ্যের বহু স্কুলশিক্ষককে বিএলও হিসেবে দায়িত্ব দেওয়া হয়েছে। কমিশনের রিপোর্টে উঠে আসে, তাঁদের অনেকেই নির্ধারিত সময়ে কাজে যোগ দেননি। ফলে ভোটার তালিকা সংশোধনের কাজে গতি আনতে সমস্যায় পড়ছিল প্রশাসন। প্রতিটি জেলাকে নির্দেশ দেওয়া হয়েছিল — ৩০ অক্টোবরের মধ্যে কেউ কাজে যোগ না দিলে তাঁর নামের তালিকা পাঠাতে হবে কমিশনে। কমিশনের পক্ষ থেকে জানান হয়েছিল যেসব বিএলওরা কাজে যোগ নির্ধারিত সময় কাজে যোগ দেবেন না তাদের সাসপেন্ড করা হতে পারে। সেই নির্দেশের পরই হুঁশিয়ারি কার্যকর হতে শুরু করে। বৃহস্পতিবার সকাল থেকেই একের পর এক অনিচ্ছুক বিএলও কাজে ফিরছেন।

আরও পড়ুন: NRC আতঙ্কেই মৃত্যু প্রদীপ করের, খড়দা থানায় অভিযোগ দায়ের পরিবারের

নির্বাচন কমিশনের কড়া নির্দেশ অনুযায়ী ১২টার আগেই কাজে যোগ দিলেন অনিচ্ছুক বুথ লেভেল অফিসার বা BLOরা। তবে তাদের কিছু শর্ত রয়েছে। নির্বাচন কমিশনের কাছে কয়েকটি আর্জি জানিয়েছে বিএলও বা বুথ লেভেল ঐক্য মঞ্চ। বিএলওদের পক্ষ থেকে প্রছমেই আর্জি জানান হয়েছে যে, বিএলওদের নিরাপত্তার দিকটা দেখতে বে নির্বাচন কমিশনকে। পাশাপাশি যে সকল বিএলওরা অসুস্থ বা বয়স্ক তাদের যেন আউটডোর ডিউটি থেকে রেহাই দেওয়া হয়।

দেখুন ভিডিও